Bed and Breakfast Perignac, : B&B Perignac, ¡Nuestra newsletter te encantará!
Perignac (0) Perignac Bed and Breakfasts HELDERBERG UITREIK - NG Kerk Somerset-Wes
admin1Raak betrokke, Uitreike18/01/2019	Leave a comment0
Hieronder volg inligting oor sommige van die Helderberg Uitreik se projekte, naamlik:
Helderberg Uitreik Rampbestuurprojek is geskep om dit vir Helderberg Gemeente en Moedergemeente wat deel vorm van Helderberg Uitreik (en ander belangstellende gemeentes), makliker te maak om betrokke te raak by noodlenigingsaksies wanneer rampe soos brande of vloede, gemeenskappe in die Helderbergkom en elders raak.
Die doel is nie om die wiel te herontwerp nie – daar is reeds heelparty organisasies en groepe wat strukture in plek het om hulp te verleen en ons wil graag met hulle saamwerk om duplisering te vermy en te verseker dat hulpbronne so doeltreffend moontlik aangewend word.
Na gelang van die ramp en die daaropvolgende behoeftes, kan dit gebeur dat daar mense nodig is om onmiddellik hulp te verleen (hetsy met tyd en arbeid, of skenkings). As die onmiddellike behoeftes bevredig is, kan dit dalk nodig wees om langer termyn behoeftes aan te spreek: bv kos, klere of huisware aan iemand wat alles in ’n brand verloor het.
Vir navrae kan die projekleiers by Helderberg Uitreik gekontak word:
Pia Nänny (083 289 4876) of Anja Nänny (083 375 0621)
Baie dankie vir die finansiële bydraes wat vanaf gemeentelede ontvang is ten opsigte van die rampfonds vir Wupperthal. Die bedrag van R14 590 is Vrydag aan Helderberg Uitreik oorbetaal ten gunste van Wupperthal. Enige verdere bydraes hoef slegs gemerk te word as: Rampbestuurfonds.
HERMANUS, BETTYSBAAI EN OMGEWING:
Na aanleiding van verskeie navrae ten opsigte van hulpverlening aan die gemeenskappe van Hermanus, Bettysbaai en omgewing wat ook deur brande geraak is, word lidmate verwys na bogenoemde inligtingstuk vanaf Helderberg Uitreik oor die Rampbestuurprojek. Hiervolgens kan u bydraes maak aan die Rampbestuurprojekfonds wat ook aan Helderberg Uitreik oorbetaal sal word en wat dan aangewend sal word volgens behoefte aan gemeenskappe en organisasies waar daar nood is, soos Hermanus, Bettysbaai en omgewing.
Dus: Enige finansiële bydraes per EFT kan in die kerk se bankrekening inbetaal word: NGK Somerset-Wes, ABSA, tjekrekening,
Takkode: 632 005, Rekeningnommer: 2900 590 132,
of in ’n duidelik gemerkte koevert in die dankofferbord, met verwysing: Rampbestuurfonds.
Die Projek vir Haweloses is aktief sedert die begin van Helderberg Uitreik in 2003. Die Projek reik uit na haweloses in die Helderberg omgewing en fokus op verantwoordelike betrokkenheid by hul geestelike en fisiese nood. “Haweloses” word in hierdie konteks gekategoriseer as mense sonder werk, heenkome en verblyf. Hulle bevind hulle dan op straat waar hulle begin bedel en aan misdaad en alkohol- en dwelmmisbruik blootgestel word.
Kinders is ongelukkig ook deel van hierdie groep. Die Haweloses-projek is betrokke by 5 projekte, nl.:
Helderberg Street People’s Centre (HSPC)
Somerset West Village Garden
André Putter, maatskaplike werker en hoof van Bright Lights, soek dringend iemand wat kennis van kuns het en bereid is om op ‘n weeklikse basis (Woensdae tussen 10:00 en 11:30), baie basiese kunksklasse vir die laerskoolkinders by Bright Lights aan te bied. Kontak asb vir Annemarie Hollenbach by 082 784 8841 as jy kan uithelp. Sy wag vir jou oproep!
By Bright Lights word daar aan uitgeworpe jong seuns tussen 8 en 18 jaar verblyf, etes, versorging, uiters beperkte skoling en aktiwiteite gebied. Die fasiliteite is baie karig en skiet ver tekort. Die Strand ACVV is hier betrokke, maar die behoeftes is oorweldigend. Hierdie seuns kry nie die skoling wat vir ‘n volwasse lewe nodig is nie. Behalwe die +- 20 inwonende seuns, neem Bright Lights ook daagliks kinders op straat in en verskaf maaltye, etes en aktiwiteite.
SLUITING VAN PROJEK INDIë DISSIPELMAKING
Neem asb kennis dat Projek Indië Dissipelmaking gesluit het. Ons is dankbaar vir die kosbare werk wat oor jare deur die Projek gedoen is om die Koninkryk uit te brei.
Helderberg Uitreik is dankbaar om bekend te maak dat die Nepal-projek pas geregistreer is. Ons gebede en ondersteuning vergesel Projekleier Paul Brits en die Nepal-projekspan. Ons vertrou die projek sal van krag tot krag gaan en die LIG van Christus in Nepal versprei.